text: Britt og Per frygter broen
  09 januar 2017 kl. 18.28
  Beboerne i området syd for Vejle fjord er godt trætte af diskussionen om togbroen. Den skaber stor usikkerhed for fremtiden.
  Det er fortsat ikke besluttet, hvor togbroen præcis skal placeres og måske bliver den aldrig til noget. Diskussionen har allerede været i gang i lang tid, og Britt Sallingboe og Per Bruun fra Sellerup Strand har efterhånden fået nok.
  - Nu må de snart bestemme sig, så vi ved om vi er købt eller solgt. Der er jo ingen der vil købe et hus, hvor der måske kommer en bro eller måske ikke, siger Britt Sallingboe til TV SYD.
  Per Bruun købte deres fælles hus ved Sellerup Strand for over 30 år siden, og de nyder sammen naturen i området. Derfor frygter de, at der kommer en togbro og forstyrrer roen.
  Britt Sallingbroe, Sellerup Strand.: "Hvad skal man med en bro, hvor man kan spare  ti minutter helt ærlig"
  - Jeg har jo ikke så mange år tilbage, men jeg vil jo gerne blive her lidt endnu og nyde naturen, siger Per Bruun til TV SYD.
  Der er fortsat ikke truffet nogen beslutning om togbroen, og står det til Britt Sallinbboe og Per Bruun, så kan politikerne godt droppe planerne helt.
  - Hvad skal man med en bro, hvor man kan spare  ti minutter helt ærligt, siger Britt Sallingboe til TV SYD.
  